9. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 293 της 15/24 Μαΐου 1963 (ΦΕΚ Α΄ 67) Περί καθορισμού των εδρών, προσόντων, καθηκόντων και αρμοδιοτήτων των Επιθεωρητών νηπιαγωγών. ΄Εχοντες υπ’ όψει 1)την διάταξιν του άρθρ. 13 του Ν.Δ. 3997/59 «περί Σχολής Νηπιαγωγών και άλλων τινών διατάξεων», 2)την υπ’ αριθ. 859/1962 σύμφωνον γνωμοδότησιν του Ανωτάτου Συμβουλίιου Δημοσίων Υπηρεσιών, 3)την υπ’ αριθ. 226/1963 γνωμοδότησιν του Συμβουλίου της Επικρατείας προτάσει του Ημετέρου επί της Εθνικής Παιδείας και Θρησκευμάτων Υπουργού, στηριζομένη επί της υπ’ αριθ. 7/7.10.61 πράξεως του Ανωτάτου Συμβουλίου Εκπαιδευτικού Προγράμματος Γενικής Εκπαιδεύσεως και 66/28.11.61 ομοίας της ολομελείας του Ανωτάτου Συμβουλίου Εκπαιδευτικού Προγράμματος, απεφασίσαμεν και διατάσσομεν: ΄Εδραι-Δικαιοδοσίαι ΄Αρθρ.1.-1.Αι περιφέρεια και αι έδραι των υπό του άρθρ. 13 του Ν.Δ. 3997/59 προβλεπομένων Επιθεωρητών νηπιαγωγών ορίζονται ως κάτωθι: 1) Α΄ περιφέρεια με έδραν την Θεσσαλονίκην, περιλαμβάνουσα τα νηπιαγωγεία τα υπαγόμενα εις τας περιφερείας των Γενικών Επιθεωρήσεων Στοιχ. Εκπαιδεύσεως Α΄ Β΄ Δ΄ Ε΄ ΣΤ΄ Ζ΄ Θ΄ και Ι΄ και 2)Β΄ περιφέρεια με έδραν την Φλώριναν, περιλαμβάνουσα τα νηπιαγωγεία τα υπαγόμενα εις τας περιφερείας των Γ΄ Η΄ και ΙΑ΄ Γενικών Επιθεωρήσεων Στοιχειώδους Εκπαιδεύσεως. 2.Αι Επιθεωρήσεις νηπιαγωγών υπάγονται εις τον Γενικόν Επιθεωρητήν της έδρας των, όσον αφορά εις την υπηρεσιακήν των κατάστασιν. Προσόντα διορισμού ΄Αρθρ.2.-1.Επιθεωρηταί νηπιαγωγών διορίζονται επί 3ω βαθμώ μέχρι της συμπληρώσεως του 50ού έτος της ηλικίας των πτυχιούχοι νηπιαγωγοί κεκτημένοι απολυτήριον Γυμνασίου, επί πλέον δε πτυχίον ή δίπλωμα νηπιαγωγικών Σπουδών Πανεπιστημίου της Αλλοδαπής διετούς τουλάχιστον φοιτήσεως και 8ετή λίαν ευδόκιμον προϋπηρεσίαν εν τη εκπαιδεύσει ή Πτυχιούχοι Παιδαγωγικής Ακαδημίας με οκταετή ευδόκιμον προϋπηρεσίαν εν τη Εκπαιδεύσει, έχουσαι διετή τουλάχιστον μετεκπαίδευσιν εν Πανεπιστημίω της ημεδαπής ή πτυχίον Παιδαγωγικών Πανεπιστημίου της Αλλοδαπής. Αρμοδιότητες-Καθήκοντα Αι Επιθεωρηταί νηπιαγωγών ΄Αρθρ.3.-1.Παρακολουθούσι και μελετώσι τα ζητήματα των νηπιαγωγείων της περιφερείας των εισηγούμεναι αρμοδίως τας δεούσας λύσεις και αποφάσεις. 2.Εποπτεύουσι και καθοδηγούσι το διδακτικόν προσωπικόν των νηπιαγωγείων της περιφερείας των. 3.Επισκέπτονται τα νηπιαγωγεία της περιφερείας των δημόσια και ιδιωτικά, άπαξ τουλάχιστον κατά διετίαν και παρέχουσι οδηγίας δια την αρτίαν λειτουργίαν αυτών, ελέγχουσι την τήρησιν των κειμένων διατάξεων περί ωρολογίου και αναλυτικού προγράμματος κλπ. εξακριβούσι την ικανότητα και την ευσυνειδησίαν καθώς και την εν τω νηπιαγωγείω και τη κοινωνία συμπεριφοράν του υπ’ αυτάς προσωπικού. 4.Συντάσσουν εκθέσεις επιθεωρήσεως του υπ’ αυτάς προσωπικού, τας οποίας εν αντιγράφω υποβάλλουν εις το Υπουργείον Εθνικής Παιδείας, το Ανώτατον Συμβούλιον Διοικήσεως Εκπαιδευτικού Προσωπικού και τους οικείους Επιθεωρητάς και Γεν. Επιθεωρητάς Στοιχειώδους Εκπαιδεύσεως εντός του μηνός Αυγούστου. Απόσπασμα των εκθέσεων επιθεωρήσεως, περιέχον τους χαρακτηρισμούς των επιθεωρηθεισών νηπιαγωγών κοινοποιούσι και εις τας ενδιαφερομένας, ισχυουσών κατά τα λοιπά των διατάξεων του Νόμ. 1811/51. 5.Συντάσσουν εις το τέλος εκάστου σχολικού έτους και υποβάλλουσιν εις το Υπουργείον Εθνικής Παιδείας, το Α.Σ.Δ.Ε.Π. και το Α.Σ.Ε.Π. γενικήν έκθεσιν περί της κατά το λήξαν σχολικόν έτος λειτουργίας και καταστάσεως των νηπιαγωγείων της περιφερείας των, ως και της παρ’ αυτών των ιδίων αναπτυχθείσης δραστηριότητος, εν τέλει της οποίας προτείνουν τα κατά την γνώμην των ληπτέα μέτρα προς περαιτέρω βελτίωσιν της αποδόσεως των νηπιαγωγείων τούτων. 6.Συγκαλούσι τας νηπιαγωγούς εις τοπικά συνέδρια κατά τας ισχυούσας διατάξεις περί των συνεδρίων των εκπαιδευτικών λειτουργών αναλόγως εφαρμοζομένας προς καθοδήγησιν αυτών εις το διδακτικόν έργον των και παρέχουσιν εις αυτάς οδηγίας δια την αποτελεσματικωτέραν άσκησιν του έργου των τούτου, υποδεικνύουσαι βελτιωμένας μεθόδους διδασκαλίας και οργανώσεως των νηπιαγωγείων ή αναθέτουσαι εις αυτάς την ανάπτυξιν θεμάτων αναφερομένων εις το εν γένει έργον της νηπιαγωγού και κατευθύνουσαι την επί των θεμάτων τούτων συζήτησιν και συναγωγήν πορισμάτων. 7.Δύνανται να εισηγώνται εις το Υπουργείον Εθνικής Παιδείας την σύγκλησιν γενικού Παιδαγωγικού Συνεδρίου των νηπιαγωγών της περιφερείας των, κατά τριετίαν, καταρτίζουσαι εν τη περιπτώσει ταύτη και υποβάλλουσαι εις αυτό και το οικείον πρόγραμμα. Το πρόγραμμα των εργασιών του Συνεδρίου εγκρίνεται υπό του Υπουργού μετά γνώμην του Ανωτάτου Συμβουλίου Εκπαιδευτικού Προγράμματος. Το συνέδριον συγκαλεί ο Υπουργός ή κατ’ εντολήν αυτού η οικεία Επιθεωρητής νηπιαγωγών. (Αντί της σελ. 276,01) Σελ. 276,01(α) Τεύχος 441-Σελ. 107 Σχολές Νηπιαγωγών 32.Γ.θ.9 Εις τον αυτόν επί της Εθνικής Παιδείας και Θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος Δ/τος. Δια του άρθρ. 13 παρ. 6 Α.Ν. 129/1967 (ανωτ. σελ. 244), προβλέπεται λειτουργία μονοετών τμημάτων εκπαιδεύσεως Νηπιαγωγών.